b'\n_START_ARTICLE_\nSnovi s posebnimi nevarnostmi\n_START_SECTION_\nSnov s posebnimi nevarnostmi - azbest\n_START_PARAGRAPH_\nPri azbestu gre za vrsto naravnih mineralnih vlaken, ki so nevarna in jih s prostim o\xc4\x8desom ni mo\xc5\xbeno videti. Za azbestne izdelke se po Zakonu o odpravljanju posledic dela z azbestom \xc5\xa1tejejo izdelki, ki vsebujejo vlaknate silikate, kot so: azbest aktinolit, azbest gruenerit, azbest antofilit, krizotil, krokidolit in azbest tremolit.\n_START_SECTION_\nZakaj je azbestni prah nevaren\n_START_PARAGRAPH_\nAzbest ima vlaknato zgradbo. Vlakna se zelo rada lomijo vzdol\xc5\xbeno, pri \xc4\x8demer nastajajo tanj\xc5\xa1a, iglam podobna vlakna. Pri vdihavanju lahko vlakna pridejo globoko v plju\xc4\x8da. Ker so tako majhna, da jih ne vidimo in brez vonja, jih lahko vdihamo, ne da bi za to vedeli. Azbestna vlakna postanejo nevarna takrat, ko jih vdihujemo. \xc4\x8ce pridejo v plju\xc4\x8da, lahko povzro\xc4\x8dijo bolezni kot so azbestoza in rak plju\xc4\x8d. Mezoteliom, redka oblika raka poplju\xc4\x8dnice ali potrebu\xc5\xa1nice, skoraj v vseh primerih povzro\xc4\x8di azbest. Rak], ki je posledica izpostavljenosti azbestu je neozdravljiv. Med prvo izpostavljenostjo in pojavom znakov bolezni lahko mine ve\xc4\x8d let, tudi do 40 let. Prepri\xc4\x8danje prebivalstva, da se azbest nahaja zgolj v salonitnih plo\xc5\xa1\xc4\x8dah, ki so se uporabljale za kritje streh in vodovodnih cevi je napa\xc4\x8den.\n_START_SECTION_\nUporaba v preteklosti\n_START_PARAGRAPH_\nZaradi odpornosti na kisline, lu\xc5\xbeila in visoko temperaturo so ga v preteklosti zelo veliko uporabljali v industriji ter v gradbeni\xc5\xa1tvu._NEWLINE_Poznamo 3000 izdelkov, ki vsebujejo azbest in so se ali pa se \xc5\xa1e vedno uporabljajo. Obstajata dve vrsti azbestnih produktov, to sta \xc4\x8disti azbest in materiali, v katerih je bil azbest prime\xc5\xa1an drugim snovem, ki so delovale kot vezivo za azbestna vlakna. Najpomembnej\xc5\xa1i azbestni izdelki so bili uporabljeni za stavbne konstrukcije v industrija, ladjedelni\xc5\xa1tvu, avtomobilih in vlakih._NEWLINE_Materiali, ki vsebujejo \xc5\xa1ibko vezan (najbolj nevaren) azbest so: nabrizgani omet na strope, stene, jeklena gradbena orodja, ro\xc4\x8dno nano\xc5\xa1eni ometi na strope in stene,skodle iz stre\xc5\xa1ne lepenke, izolacijske plo\xc5\xa1\xc4\x8de, ki vsebujejo azbest,tesnilne in izolacijske mase,platna za ovijanje cevi,valovita lepenka iz azbesta za izolacijo cevi za vro\xc4\x8do in toplo vodo,papirni trakovi in valjani papirni trakovi zakuri\xc5\xa1\xc4\x8da, parne ventile in elektri\xc4\x8dne napeljave,lepenka za razne ventile,premazi na stikih vodovodnih in toplovodnih cevi,nabrizgana in ro\xc4\x8dno nano\xc5\xa1ena izolacija za rezervoarje za gorivo,tkanine, obla\xc4\x8dila, klobu\xc4\x8devina, vrvi, trakovi, zavese ipd._NEWLINE_Materiali, ki vsebujejo mo\xc4\x8dno vezan azbest (manj nevarni) so: ravne ali valovite plo\xc5\xa1\xc4\x8de za prekrivanje streh,fasadne plo\xc5\xa1\xc4\x8de,azbest cementne stene in stropi v bli\xc5\xbeini pe\xc4\x8di, kuri\xc5\xa1\xc4\x8d, \xc5\xa1tedilnikov,vodovodne in kanalizacije cevi ipd._NEWLINE_Ostali azbest cementni materiali in proizvodi (ne vsebujejo \xc5\xa1ibko vezanega azbesta, niti niso azbest cementni, vendar vsebujejo azbest vezan z razli\xc4\x8dnimi vezivi): vinil azbestne talne obloge - vinas,asfaltne azbestne talne obloge, druge obloge (zavorne obloge in sklopke pri avtomobilih, tovornjakih, vlakih, stiskalnicah, \xc5\xbeerjavih) veziva, polnila, kiti, barve, premazi za strehe ipd._NEWLINE_Uporaba azbestnih vlaken se je pove\xc4\x8devala v 19. stoletju vse do leta 1975-80, ko je proizvodnja dosegla celo do 56 milijonov ton/leto._NEWLINE_Azbest spada med zahrbtne snovi. Ne moremo ga prepoznati, videti ali vonjati. Vendar vdihavanje azbestnih snovi/delcev povzro\xc4\x8di obolenja, katere posledice se lahko poka\xc5\xbeejo po dalj\xc5\xa1em obdobju.\n_START_SECTION_\nPrepoved uporabe azbestnih izdelkov\n_START_PARAGRAPH_\nProizvodnja azbestcementnih izdelkov na obmo\xc4\x8dju Republike Slovenije in njihov uvoz sta prepovedana od 20. 12. 1996 dalje._NEWLINE_Promet azbestcementnih izdelkov v Republiki Sloveniji, ki so bili na zalogi pri proizvodnih in trgovskih organizacijah na dan 20. 12. 1996, je bil dovoljen do 30. 6. 1998.\n_START_SECTION_\nZa\xc5\xa1\xc4\x8dita\n_START_PARAGRAPH_\nKar je pomembno vedeti pri delu z materiali, ki vsebujejo azbest je, da navadna maska proti prahu ne bo zaustavila azbestnih vlaken. Primerno za\xc5\xa1\xc4\x8dito nudijo le posebni filtri, ki jih uporabljajo poklicni odstranjevalci azbesta.'